**PISANA PRIPRAVA ZA SAT**

**NASTAVNI PREDMET: Hrvatski jezik , 1.razred**

**NASTAVNA JEDINICA:** Učenje velikog i malog formalnog slova D,d

**DOMENA/KONCEPT:** Hrvatski jezik i komunikacija

**ISHODI:**

OŠ HJ A.1.4. Učenik piše školskim formalnim pismom slova, riječi i kratke rečenice u skladu s jezičnim razvojem.

OŠ HJ A.1.3. Učenik čita tekstove primjerene početnomu opismenjavanju i jezičnom razvoju.

OŠ HJ A.1.7. Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjivanju.

**RAZRADA ISHODA:**

OŠ HJ A.1.4.

* Razlikuje slova od drugih znakova
* Piše velika i mala slova školskoga formalnoga pisma
* Prepisuje riječi i rečenice
* Samostalno piše riječi i rečenice samo naučenim slovima

OŠ HJ A.1.3.

* Prepoznaje slova
* Povezuje glasove i slova u slogove i cjelovitu riječ te riječi u rečenicu
* Odgovara na jednostavna pitanja nakon čitanja/slušanja teksta

OŠ HJ A.1.7.

* Prepoznaje glasovnu strukturu riječi
* Uočava početni, središnji i završni glas u riječi
* Izvodi glasovnu analizu i sintezu riječi

**MEĐUPREDMETNA TEMA:**

Osr A.1.4. razvija radne navike

osr – B.1.2. Razvija komunikacijske kompetencije.

uku – A.1.4. Učenik oblikuje i izražava svoje misli i osjećaje.

odr – C.1.2. Identificira primjere dobroga odnosa prema drugim ljudima.

**VREDNOVANJE:**

Vrednovanje za učenje – praćenje aktivnosti učenika tijekom sata

Vrednovanje kao učenje – aktivnost samovrednovanja: Semafor *Exitpoll Classroomscreen*

**METODE UČENJA I POUČAVANJA:**

-metoda razgovora, metoda demonstracije, metoda pisanih radova, metoda usmenog izlaganja, metoda rada na tekstu, metoda grafičkih radova, metoda crtanja

**NASTAVNA SREDSTVA I POMAGALA:** početnica *Čitam i pišem* 1, pisanka A, zidna slovarica, plastelin, kartice sa slovima, zbirka pjesama Male priče o velikim slovima Z. Baloga, digitalna platforma početnice, aplikacija *WordWall*, aplikacija *Classroomscreen*

**TIJEK NASTAVNOG SATA**

1. **Uvodna motivacija**

Čitam pjesmu *Zvonimira Baloga Male priče o velikim slovima, slovo D*.

Nakon kratke emocionalno-intelektualne pauze pitam učenike jesu li razumjeli o čemu pjesma govori. Objašnjavam nepoznate riječi. *Bez čega ne bi postojao dan, drugarstvo, djed ili dlan? Koje slovo nastane ako se jabuka presiječe na pola?* Režem jabuku i zaključujemo da nastaje slovo D.

1. **Učenje velikog i malog formalnog slova**

Učenici globalno čitaju riječi/sličice : deva, djed, med, mandarine. ( wordwall)

U okvire lijepe naljepnicu sa sličicama i riječima.

Čitam riječi iz pjesme. Učenici trebaju pljesnuti jednom ako glas D čuju na početku, dva puta ako ga čuju u sredini ili tri puta ako ga čuju na kraju riječi. ( *dan, dlan, jabuka, zadatak, djed, Davor)*

**Najava**

Najavljujem učenje školskoga velikog i malog formalnog slova D,d.

Učenici otvaraju početnicu i imenuju ilustracije.

Rastavljaju riječi na glasove. ( drvo, dvorac, dupin, djetelina, bundeva, i med. Određuju gdje čuju glas D.

Nakon toga pronalaze nove riječi sa slovima koje su do sada naučili. Svaki par dobije kartice sa slovima A,E,I,K,O,L,P,R,J,V,U,O,N,M,D. Učenici slažu riječ koja sadrži slovo d.

**Prijenos glasa u slovo- pisanje**

Na zidnoj slovarici promatramo malo i veliko slovo D.d. Učenici opisuju kako slova izgledaju i od kakvih crta se sastoje.

Pokazujem i objašnjavam učenicima kako se veliko slovo piše, prvo po zraku, što učenici ponavljaju za mnom. Isti postupak se ponavlja i za malo slovo.

Zatim slova pišem u prazan prostor na ploči. Nakon toga učenici u paru štapićem ucrtavaju nova slova u pločicu plastelina koje im podijelim.

Pišem slova u crtovlje na ploči, upućujem učenike na pravilan način pisanje. Učenici samostalno pišu u crtovlje u pisanku. Provjeravam pravilnost i urednost napisanih slova.

Učenici zapisuju kraće riječi u pisanku, nakon što smo ih zajedno osmislili.

**Čitanje i pisanje riječi i kratkog teksta**

Učenici se izmjenjuju u čitanju slikovnih rečenica i riječi iz *Početnice*.

Nakon što osmislimo, učenici zapisuju rečenicu čije riječi počinju slovom D.

**Vrednovanje** – samovrednovanje *Semafor*

Nisam se dovoljno trudio/trudila.

Trudio/trudila sam se na satu, ali znam da mogu više.

Trudio/trudila sam se i dala sve od sebe

**Zadaća**

Učenici će riješiti zadatke u RB .

